**Sunt poet**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt poet

...

Încerc să scriu o pezie,

Ce-o ieși, încă nu știu,

Înșir cuvine pe hârtie,

Sunt poet, adică-s viu!

...

Pun cuvinte alandala,

Treaba lor cum se așează,

Ala bala portocala,

Sunt poet, asta contează!

...

Nu am niciun consultant

Nu citesc, ca să rămân

Original, adică bun,

Sunt poet și-i important!

...

Scriu poezii și am destule,

Am publicat multe volume,

Scriu numai cu minuscule

Și sunt poet de renume!

...

Scriu mereu, fără oprire,

Numai ce vrea mintea mea

Am motive de mândrire,

Sunt poet, sunt cineva!

...

Eu mă țin de moda vremii,

Mă-mbrac modern și cochet,

Am luat diplome și premii,

E firesc, doar SUNT POET!